Ջերալդին Բրուքս

**Ջերալդին Բրուքս** (, ), ժամանակակից ամերիկացի գրող, Պուլիտցերյան մրցանակի դափնեկիր։

## Կենսագրություն
Ծնվել է ավստրալիական Սիդնեյ քաղաքում, որի համալսարանում էլ բարձրագույն կրթություն է ստացել, այնուհետև աշխատել որպես «*The Sydney Morning Herald*» թերթի թղթակից։ «*Greg Shackleton Memorial Scholarship*» կրթաթոշակ շահելով՝ տեղափոխվել է Ամերիկայի Միացյալ Նահանգներ, սովորել Կոլումբիայի համալսարանում, որն ավարտել է 1983 թվականին։ Ամուսնացել է իր համակուրսեցի Թոնի Հորվիցի հետ, հուդայականություն ընդունել (մինչ այդ կաթոլիկություն է դավանել)։ 2002 թվականից ԱՄՆ քաղաքացիություն է ընդունել։

Բրուքսը «*The Wall Street Journal*»-ի ու այլ պարբերականների համար ռեպորտաժներ, հոդվածներ է գրել Պարսից ծոցի պատերազմի, Սոմալիում, Մերձավոր Արևելքում, Բալկաններում տեղի ունեցած ռազմական բախումների մասին։ Ժուռնալիստական աշխատանքի հետ մեկտեղ՝ զբաղվել է գրական գործունեությամբ, վեպեր, վիպակներ, պատմվածքներ է գրել ու հրատարակել; 
2006 թվականին նրա «*Մարչ*» («*March*») վեպը Պուլիտցերյան մրցանակի է արժանացել «*Գեղարվեստական արձակ*» անվանակարգում (ի դեպ, ամուսինը՝ Թոնի Հորվիցը նույնպես Պուլիտցերյան մրցանակի դափնեկիր է, բայց՝ ժուռնալիստիկայի ասպարեզում)։ Կին անվանի գրողի ու ժուռնալիստի հիշարժան ստեղծագործություններից է նաև 2015 թվականին լույս ընծայած «*Գաղտնի լար*» (*The Secret Chord*) պատմավեպը երկրորդ երկաթե դարի ժամանակաշրջանի և աստվածաշնչյան Դավիթ թագավորի մասին։

## Մատենագրություն
* Ցանկության ինը կողմերը. մուսուլման կանանց գաղտնի աշխարհը / Nine Parts of Desire: The Hidden World of Islamic Women (1994). ISBN 0-385-47576-4.
* Foreign Correspondence: A Pen Pal’s Journey from Down Under to All Over (1997). ISBN 0-385-48269-8.
* Հրաշքների տարի / Year of Wonders (2001). ISBN 0-670-91021-X.
* Մարչ / March (2005). ISBN 0-670-03335-9.
* Գրքի մարդիկ / People of the Book (2008). ISBN 0-00-717743-7.
* Caleb’s Crossing (2011). ISBN 0-670-02104-0.
* Boyer Lectures 2011: The Idea of Home (or «At Home in the World»). (2011). ISBN 978-0-7333-3025-4.

## Պարգևներ
* 2006: Պուլիտցերյան մրցանակ «Մարչ» վեպի համար
* 2008: Ավստրալիայի հրատարակիչների ընկերակցության «Տարվա գիրք» մրցանակ և Ավստրալիայի գրական մրցանակ «Գեղարվեստական արձակ» անվանակարգում՝ «Գրքի մարդիկ» գրքի համար
* 2009: Peggy V. Helmerich Distinguished Author Award
*2010: Խաղաղության դեյտոնյան գրական մրցանակ՝ ստեղծագործական ողջ գործունեության ընթացքում ձեռք բերած նվաճումների համար
*2016: Ավստրալիայի շքանշանի սպայի կոչում

## Գրականություն Ջերալդին Բրուքսի մասին
* Review of *Caleb's crossing*.
*

## Ծանոթագրություններ

## Արտաքին հղումներ
*Ջերալդին Բրուքսի պաշտոնական կայքէջը
*[Geraldine Brooks interviewed by [Ramona Koval] on ABC Radio National's *[[The Book Show]]*, regarding her novel, *People of the Book*]
*"A Muslim Response to 'Nine Parts of Desire'", Resources for and about Muslim Women, Jannah.org
*Geraldine Brooks' Civil War ''March'', NPR
*2008 Interview: Geraldine Brooks, *Littoral*, blog -Key West Literary Seminar
*
*

Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի կին գրողներ
Կատեգորիա:Ամերիկացի լրագրողներ
Կատեգորիա:Ամերիկացի կին վիպասաններ
Կատեգորիա:Կին ռազմական թղթակիցներ
Կատեգորիա:Կոլումբիայի համալսարանի շրջանավարտներ
Կատեգորիա:Պուլիցերյան մրցանակակիրներ
Կատեգորիա:Սիդնեյի համալսարանի շրջանավարտներ